La Universitat de València donarà suport a l'Ajuntament de Sagunt per a elaborar una candidatura per a Patrimoni de la Humanitat de la ciutat
18 de desembre 2015

​![](/media/1owjpakt/59reunion_grande.jpg)

L'alcalde de Sagunt, Quico Fernández, amb el vicerector de Cultura i Igualtat de la Universitat de València

La Universitat de València donarà suport a l’Ajuntament de Sagunt per a elaborar una candidatura per a Patrimoni de la Humanitat de la ciutat. A més, subscriurà en un futur un conveni marc per a desenvolupar activitats educatives i culturals entre les dos institucions. Este acord és el resultat de la reunió que han mantigut l’alcalde de Sagunt, Quico Fernández, i el vicerector de Cultura i Igualtat de la Universitat de València Antonio Ariño.

L’alcalde de Sagunt, Quico Fernández, ha manifestat que **“per a nosaltres és essencial el suport d’una institució tan important com la Universitat de València per a iniciar el procés per a poder optar a Patrimoni de la Humanitat. Es tracta d’una estratègia de ciutat oberta i participativa que ha de servir per a integrar a tots els ciutadans dins d’un projecte que ens puge l’autoestima col.lectiva i ens atorge confiança en el futur”.**

Antonio Ariño ha assenyalat que **“la Universitat de València formarà part de la Comissió Assessora de l’Ajuntament de Sagunt per a elaborar la futura candidatura a Patrimoni de la Humanitat. Ens implicarem i recolzarem este projecte perquè considerem que és molt important per a tots. És una ocasió magnífica per a integrar a tots els sectors de la societat, econòmics, socials i culturals, i que siguen protagonistes d’un procés que ha de posar en valor l’extraordinària riquesa patrimonial de Sagunt. En definitiva, ha de ser un factor dinamitzador de la vida de la ciutat”.**

Segons Quico Fernández, **“la declaració de Sagunt com a Capital Valenciana de la Romanització és el primer pas d’un procés de treball que haurà de finalitzar amb la presentació de la candidatura de Sagunt com a Patrimoni de la Humanitat”.**

*   [](http://www.facebook.com/sharer.php?u=https://aytosagunto.es/va/actualitat/la-universitat-de-valencia-donara-suport-a-l-ajuntament-de-sagunt-per-a-elaborar-una-candidatura-per-a-patrimoni-de-la-humanitat-de-la-ciutat/ "Facebook")
*   [](http://twitter.com/share?url=https://aytosagunto.es/va/actualitat/la-universitat-de-valencia-donara-suport-a-l-ajuntament-de-sagunt-per-a-elaborar-una-candidatura-per-a-patrimoni-de-la-humanitat-de-la-ciutat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-universitat-de-valencia-donara-suport-a-l-ajuntament-de-sagunt-per-a-elaborar-una-candidatura-per-a-patrimoni-de-la-humanitat-de-la-ciutat/ "Linked In")
*   [](mailto:?body=https://aytosagunto.es/va/actualitat/la-universitat-de-valencia-donara-suport-a-l-ajuntament-de-sagunt-per-a-elaborar-una-candidatura-per-a-patrimoni-de-la-humanitat-de-la-ciutat/)